b"\n_START_ARTICLE_\nGora Nebo\n_START_SECTION_\nReligiozni pomen\n_START_PARAGRAPH_\nPo zadnjem poglavju 5. Mojzesove knjige 'Devteronomij' se je Mojzes povzpel na goro Nebo, da bi si ogledal Kanaansko de\xc5\xbeelo, za katero mu je Bog rekel, da ne bo vstopil; umrl je v Moabu._NEWLINE_Po kr\xc5\xa1\xc4\x8danski tradiciji je bil Mojzes pokopan na gori, \xc4\x8deprav kraj njegovega pokopa ni naveden (5 Mz 34,6). Nekatere islamske tradicije so trdile isto, \xc4\x8deprav je pri Maqam El-Nabi Musa, 11 km  ju\xc5\xbeno od Jeriha in 20 km vzhodno od Jeruzalema, v judovski pu\xc5\xa1\xc4\x8davi, grob Mojzesa. U\xc4\x8denjaki \xc5\xa1e naprej oporekajo ali je gora, ki je trenutno znana kot Nebo, enaka gori, ki jo omenjajo v 5. Mojzesovi knjigi._NEWLINE_Po 2 knjigi o Makabejcih (2 Mkb 2,4\xe2\x80\x937) je prerok Jeremija skril tabernakelj in Skrinjo zaveze v tamkaj\xc5\xa1nji jami._NEWLINE_20. marca 2000 je pape\xc5\xbe Janez Pavel II. obiskal to mesto med svojim romanjem po Sveti de\xc5\xbeeli. Med obiskom je zasadil oljko poleg bizantinske kapelice kot simbol miru. Pape\xc5\xbe Benedikt XVI. je to mesto obiskal leta 2009, nagovoril in pogledal z vrha gore v smeri Jeruzalema._NEWLINE_Kip kri\xc5\xbea s ka\xc4\x8do (Spomenik bronasta ka\xc4\x8da) na gori Nebo je ustvaril italijanski umetnik Giovanni Fantoni. Predstavlja simboliko bronaste ka\xc4\x8de, ki jo je ustvaril Mojzes v pu\xc5\xa1\xc4\x8davi (Num 21,4\xe2\x80\x939) in kri\xc5\xbea, na katerem je bil Jezus kri\xc5\xbean (Jn 3,14).\n_START_SECTION_\nArheologija\n_START_PARAGRAPH_\nNa najvi\xc5\xa1ji to\xc4\x8dki gore, Syagha, so bili leta 1933 odkriti ostanki bizantinske cerkve in samostana. Cerkev je bila prvi\xc4\x8d zgrajena v drugi polovici 4. stoletja v spomin na kraj Mojzesove smrti. Oblika cerkve sledi tipi\xc4\x8dnemu vzorcu bazilike. Pove\xc4\x8dana je bila v poznem 5. stoletju na\xc5\xa1ega \xc5\xa1tetja in obnovljena leta 597. Cerkev je prvi\xc4\x8d omenjena v poro\xc4\x8dilu romanja gospe Eterije leta 394. \xc5\xa0est grobnic je iz naravnega kamna so na\xc5\xa1li pod z mozaikom pokritimi tlemi cerkve. V sodobnem prezbiteriju kapele, zgrajenem za za\xc5\xa1\xc4\x8dito mesta in zagotavljanje bogoslu\xc5\xbenega prostora, je mogo\xc4\x8de videti ostanke mozai\xc4\x8dnih tal iz razli\xc4\x8dnih obdobij. Najzgodnej\xc5\xa1i od njih je plo\xc5\xa1\xc4\x8da s pletenim kri\xc5\xbeem, ki je trenutno name\xc5\xa1\xc4\x8den na vzhodnem koncu ju\xc5\xbene stene._NEWLINE_Mojzesov spomenik, v katerem so postavljeni bizantinski mozaiki, je bil zaprt zaradi prenove od leta 2007 do 2016. Ponovno je bil odprt 15. oktobra 2016."